stanford-oval/wikipedia huggingface dataset:
סוחרי הספק

| --- | --- |

 מידע כללי
 מאת:  נעמי אורסקס ואריק קונווי
 שפת המקור:  אנגלית
 סוגה:  ספרות עיונית
 נושא:  global warming controversy, פחד, אי-ודאות וספק, George C. Marshall Institute, הידלדלות שכבת האוזון, עישון, גשם חומצי, דעת קהל 
 הוצאה
 הוצאה:  הוצאת בלומסברי 
 הוצאה בשפת המקור:  Bloomsbury Press
 תאריך הוצאה:  2010
 מספר עמודים:  355
 קישורים חיצוניים
 מסת"ב:  מסת"ב 9781608192939
 
סוחרי הספק (באנגלית: Merchants of  Doubt) הוא ספר שיצא לאור בשנת 2010 ונכתב על ידי המחברים האמריקנים נעמי אורסקס ואריק קונווי, שני היסטוריונים של המדע. הספר עורך הקבלה בין הוויכוח על ההתחממות העולמית לבין מחלוקות קודמות על עישון, גשם חומצי והחור באוזון. אורסקס וקונווי כותבים כי בכל אחד ממקרים אלו הייתה האסטרטגיה הבסיסית של אלו שהתנגדו לפעולה "לדאוג שהמחלוקת לא תרד מסדר היום" באמצעות זריעת ספק ומבוכה לאחר שכבר הושג בנושא המחלוקת קונצנזוס מדעי. במיוחד מציינים השניים כי הפיזיקאים פרד סייטס (Frederick Seitz‏; 2008-1911) ופרד סינגר (Siegfried Fred Singer; נולד 1924), ומספר מדענים לעומתיים נוספים שילבו כוחות עם צוותי חשיבה שמרניים וחברות פרטיות על מנת לקרוא תיגר על הקונצנזוס המדעי בסוגיות מודרניות רבות.
מכון מרשל ופרד סינגר, שהוזכרו בספר באופן שלילי, תקפו את הספר, אבל הביקורת הכללית שבחה את הספר. אחד המבקרים כתב שב"סוחרי הספק" בוצע מחקר מקיף ומגובה היטב במסמכים והוא אחד הספרים החשובים ביותר של 2010.  מבקר אחר רואה בספר זה את החיבור המדעי הטוב ביותר של אותה שנה.
ב-2014 יצא לאקרנים סרט דוקומנטרי באותו שם בבימויו של רוברט קנר, המבוסס על הספר.
נושאים

אורסקס וקונווי כתבו שקומץ מדענים אמריקנים שמרנים, שלהם יחסים קרובים לתעשיות מסוימות, "מלאו תפקיד חסר פרופורציה בוויכוחים על שאלות שנויות במחלקות." הספר קובע שמדענים אלו קראו תיגר על הקונצנזוס המדעי בנושאי הסכנות שבעישון, ההשפעות של גשם חומצי, הקיום של החור באוזון וקיומה של ההתחממות העולמית. המחברים כותבים שבכך הם גרמו ל"ערפול מכוון" של הנושאים שהשפיע על דעת הקהל ועל מדיניותה של ארצות הברית בנושאים אלו. אורסקס וקונווי הגיעו למסקנה כי:
קיימות סיבות רבות לכך שארצות הברית כשלה בטיפול בהתחממות העולמית, אבל אחת מהן היא המבוכה שגרמו ביל נירנברג, פרד סייטס ופרד סינגר
כל השלושה היו פיזיקאים. סינגר היה מהנדס טילים, בעוד שנירנברג וסייטס עבדו על פצצת האטום. אורסקס וקונווי הצהירו: "לקבוצה קטנה של אנשים יכולה להיות השפעה שלילית גדולה, בייחוד אם הם מאורגנים, נחושים בדעתם ויש להם גישה למסדרונות הכוח".
סייטס וסינגר

סייטס וסינגר שירתו בתפקידים רמי מעלה בגופי המדע, והיו בקשר עם אדמירלים, גנרלים ואף נשיאים. היה להם גם ניסיון ניכר בעבודה עם כלי התקשורת, כך שהם יכלו לקבל כיסוי עיתונאי להשקפותיהם. מחברי הספר הצהירו כי "הם השתמשו במוניטין המדעי שלהם על מנת להציג את עצמם כברי סמכא, והם השתמשו בסמכותכם על מנת לפסול כל מדע שלא אהבו".
סייטס וסינגר היו לעומתיים במחלוקת על נושא הטבק. סייטס ניהל תוכנית עבור חברת הטבק ר.ג'. ריינולדס שמימנה מחקר המגן על הטבק. סינגר השתתף בחיבור דו"ח שהכחיש את הסיכונים של עישון משני, שמומן על ידי מכון הטבק, ותקף את המדע מאחורי הממצא שיש סיכונים בריאותיים מעישון פסיבי ואמר שטענות אלו היו "חלק מאג'נדה פוליטית שנועדה להרחיב את שליטת הממשלה על חיי האזרחים".
סייטס וסינגר סייעו להקמת מוסדות שמרניים כדוגמת קרן המורשת (Heritage Foundation), מכון היזמה התחרותית (Competitive Enterprise Institute) ומכון מרשל (Marshall Institute) בארצות הברית. מוסדות אלו ממונו על ידי תאגידים וקרנות שמרניים, והם התנגדו לצורות שונות של התערבות או רגולציה ממשלתית בפעילותם של אזרחי ארצות הברית. הספר מפרט טקטיקות דומות בכל מקרה: "פקפק במדע, פזר מידע שגוי, הפץ מבוכה וקדם ספק".
הספר טוען כי במרוצת יותר מ-20 שנים לא ביצעו סינגר וסייטס (ומספר מדענים לעומתיים אחרים) שום מחקר מדעי מקורי בנושאים בהם הם התווכחו. הם היו פעם חוקרים בולטים, אך, לטענת מחברי הספר, בתקופה שבה פנו לטפל בנושאים המוצגים ב"סוחרי הספק" הם בדרך כלל תקפו את המוניטין והעבודה המדעית של אחרים. בכל נושא הם התנגדו לקונצנזוס המדעי.
בדצמבר 2010 במאמר עבור אמריקן ת'ינקר, הצהיר פרד סינגר ש"סוחרי הספק" תוקף כמה פיזיקאים בכירים נודעים, כולל פרד סייטס המנוח, נשיא לשעבר של האקדמיה הלאומית למדעים. סינגר כתב שאורסקס וקונווי טוענים כי הם היסטוריונים אקדמאים, ועם זאת הם פעלו ב"דרך בלתי מקצועית לחלוטין", בכך שהתעלמו ממידע עובדתי, שלא טרחו להתייעץ עם מקורות ראשיים, ושלא ראיינו אף לא אחד מהמדענים אותם הם ניסו להשמיץ." סינגר ממשיך וטוען "אין זה חשוב מהו הנושא באיכות הסביבה - התמעטות האוזון, גשם חומצי, קוטלי חרקים, וכו' - כל התנגדות מדעית המתבססת על עובדות אובייקטיביות מואשמת במעורבות מדומה של חברות הטבק. כמובן, דבר מזה אינו אמת". הוא כתב כי הוא חבר בהנהלת ארגון המתנגד לעישון, כי אביו שהיה מעשן כבד מת מאמפיזמה בגיל צעיר, שמצא שעישון משני מעצבן ואינו נעים ואינו יכול להיות בריא, וכי לא קיבל תשלום מלובי הטבק או הצטרף לאחד מהארגונים שהקימו.
פונדמנטליזם של השוק החופשי

הספר טוען שסייטס, סינגר, נירנברג ורוברט ג'סטרו (Robert Jastrow‏; 2008-1925) היו כולם אנטי-קומוניסטים חריפים והם ראו ברגולציה ממשלתית כצעד לעבר סוציאליזם וקומוניזם. עם התפרקות ברית המועצות, הם חיפשו איום גדול נוסף לקפיטליזם של השוק החופשי ומצאו אותו בסביבתנות. הם חששו שתגובת-יתר לבעיות של הסביבה תוביל להתערבות ממשלתית מסיבית בפעילות השוק ובחיי האזרחים. אורסקס וקונווי הצהירו שככל שמשתהים יותר בטיפול בבעיות אלו כך הן מחריפות, ודווקא עקב כך יאלצו הממשלות לנקוט באמצעים הדרקוניים שמהם השמרנים חוששים במיוחד. הם כתבו שסייטס, סינגר, נירנברג וג'סטרו פסלו את העדויות המדעיות, תרמו לאסטרטגיה של דחייה, ובכך דווקא עזרו לחולל את הסיטואציה ממנה חששו במיוחד.
המחברים

נעמי אורסקס היא פרופסור להיסטוריה ולימודי המדע באוניברסיטת קליפורניה בסן דייגו. הדוקטורט של אורסקס הוא בגאולוגיה ובהיסטוריה של המדע. מחקריה הגיעו לידיעת הציבור ב-2004 כשיצא לאור מאמרה "הקונצנזוס המדעי על שינוי האקלים" שהתפרסם בכתב העת Science, שבו כתבה שלא קיימת מחלוקת משמעותית בקהילה המדעית בנוגע לממשות של ההתחממות העולמית מסיבות הקשורות לפעילות האנושית. אריק מ. קונווי הוא היסטוריון במעבדה להנעה סילונית של נאס"א במכון הטכנולוגי של קליפורניה שבפסדינה.
ראו גם

פוליטיזציה של המדע
סוחרי הספק (סרט)
הערות שוליים

↑  באנגלית contrarian, אדם הנוקט עמדה המנוגדת למגמה הרווחת בלא להתחשב עד כמה עמדתו בלתי פופולרית
1 2  Merchants of Doubt by Naomi Oreskes and Erik M Conway מתוך הגארדיאן
↑  אתר הסרט
1 2 3 4 5 6  Philip Kitcher, The Climate Change Debates
↑  William Aaron Nierenberg‏; 2000-1919
↑  קליב המילטון (Clive Hamilton) הגיע למסקנה דומה בספרו "רקוויאם למינים" (Requiem for a Species, 2010, עמ' 98–103). המילטון שיער ששורשי הכחשת ההתחממות העולמית נעוצים בתגובה של השמרנים האמריקנים להתמוטטות ברית המועצות ב-1991. הוא טען שככל ש"הסכנה האדומה" הלכה ופחתה, חיפשו שמרנים, שהשקיעו אנרגיה בהתנגדות לקומוניזם פורקן אחר. המילטון טען שאת התגובה של השמרנים כנגד מדע האקלים הובילו שלושה פיזיקאים בולטים - פרד סייטס, רוברט ג'סטרו (Robert Jastrow‏; 2008-1925) וביל נירנברג.
↑  Brown, Seth (31 במאי 2010). "'Merchants of Doubt' delves into contrarian scientists". USA Today. {{cite news}}:  (עזרה)
1 2  McKie, Robin (1 באוגוסט 2010). "A dark ideology is driving those who deny climate change". The Guardian. {{cite news}}:  (עזרה)
↑  באנגלית Tobacco Institute, גוף שהקימו חברות הטבק בארצות הברית ב-1958 ופורק ב-1998, שנועד להילחם בטענות על הסיכונים מעישון טבק
↑  באנגלית American Thinker, עיתון יומי שמרני שהחל לצאת לאור ב-2003
1 2 3  Secondhand Smoke, Lung Cancer, and the Global Warming Debate
↑  Buchanan, Will (June 22, 2010). Merchants of Doubt: How “scientific” misinformation campaigns sold untruths to consumers The Christian Science Monitor.
1 2  Ward, Bud (July 8, 2010). Reviews: Leaving No Doubt on Tobacco, Acid Rain, Climate Change, The Yale Forum on Climate and the Media.
↑  England, Phil (September 10, 2010). Merchants of Doubt The Ecologist.
↑  All guns blazing: A question of dodgy science, (June 17, 2010),  האקונומיסט
1 2  Proctor, Robert (September–October 2010). Book Review: Manufactured Ignorance
↑  "...a central cog in the denial machine..." Newsweek
↑  O’Keefe, William; Jeff Kueter (ביוני 2010). "Clouding the Truth: A Critique of Merchants of Doubt" (PDF). Policy Outlook. George C. Marshall Institute. אורכב מ-המקור (PDF) ב-2012-03-05. נבדק ב-2013-04-07. Although cloaked in the appearance of scholarly work, the book constitutes an effort to discredit and undermine the reputations of three deceased scientists who contributed greatly to our nation... This book questions their integrity, impugns their character, and questions their judgment on the basis of little more than faulty logic and preconceived opinion {{cite web}}:  (עזרה)
סקאאר

| --- | --- |

סקאאר, כפי שהוא מופיע על עטיפת החוברת Skaar: Son of Hulk #1 מאוגוסט 2008, אמנות מאת ג'ולי בל.
 סוג:  גיבור-על
 הוצאה לאור:  מארוול קומיקס
 הופעה ראשונה:  World War Hulk #5 (ינואר 2008)
 יוצרים:  גרג פאק ג'ון רומיטה הבן
 מידע
 כינויים:  בן הענק, המושיע, שובר העולמות, מפלצת קטנה, קונאן, רוצח הרוצחים, מלך הארץ הפראית.
 סטטוס:  פעיל
 כוחות:  בעבר: כוח על-אנושי, מהירות על-אנושית, סיבולת על-אנושית, כוח ריפוי מתחדש, יכולת לספוג כוח מהכוכב, חסינות מאש ומטמפרטורות גבוהות.
 חבר לשעבר בקבוצה:  הענקים המדהימים ת'נדרבולטס האוונג'רס האפלים
 דמויות קשורות
 משפחה:  בריאן ורבקה באנר (סבים) ברוס באנר (אב, מת) קאירה (אם, מתה) בטי רוס (אם חורגת) ג'ניפר וולטרס (דודנית) הירו-קאלה (אח תאום, מת) ליירה (אחות למחצה)
סקאאר (באנגלית: Skaar) הוא דמות בדיונית של גיבור-על המופיעה בחוברות הקומיקס הענק הירוק והאוונג'רס האפלים ביקום מארוול קומיקס. הדמות הופיעה לראשונה בחוברת World War Hulk #5 מינואר 2008 ונוצרה על ידי הכותב גרג פאק והמאייר ג'ון רומיטה הבן. סקאאר הוא בנם של הענק הירוק והמלכה החייזרית קאירה, שנולד לאחר אירועי "כוכב הענק הירוק" משנים 2006–2007.
ביוגרפיה בדיונית > שנותיו הראשונות

סקאאר הוא צאצאם של הענק הירוק וקאירה, שהביאו אותו לעולם לאחר שהענק הוגלה לחלל והגיע לעולם הבית שלה, סאקאר. לאחר מותה של קאירה ועזיבתו של הענק מהכוכב, סקאאר עלה מתוך פקעת בה גדל, וגילו כשל נער צעיר. במשך שנות התבגרותו הוא הוכיח כי הוא מסוגל להיות לוחם מוכשר, ואף קיבל כוח המאפשר לו לספוג אנרגיה מכוכב הלכת עצמו. עד מהרה הוא נחשב בעיני תושבי הכוכב כמושיע החדש שלהם. למרות שהוא מסוגל לתקשר עם רוחה המתה של אמו, היא מוטרדת מכך שהפך לרוצח מאשר זה אשר יביא שלום לעמו. כדי לטפל בבעיה זו, היא מזמנת לכוכב את הגולש הכסוף - מבשרו של טורף הכוכבים גלקטוס, שמסיר מסקאאר את כוח הספיגה. הגולש מציע לסקאאר את הכוח כדי לעזור לתושבים לפנות את הכוכב מפני הגעתו של גלקטוס, לא רק כדי להציל את עמו אלא גם להפוך לגיבור בעיני היקום כולו, כיוון שבכוכב אצורה אנרגיה שתספיק להזין את גלקטוס למשך אלפי שנים. אולם, אחרי שהגולש מחזיר לסקאאר את כוח הספיגה, סקאאר משמיד את ספינות הפינוי, ואומר לגולש שאם לא יחוס על סאקאר, הוא ישתמש בכוח הספיגה כדי להגביר את רעבונו של גלקטוס ובכך יסכן כוכבי לכת נוספים - כולל את אלה שהגולש הכסוף הציל. אחרי שהגולש מודיע להם כי בטיחותם תביא לכיליון כוכבים אחרים, הוא עוזב את סאקאר. קאירה מתכחשת לקיומו של בנה בעקבות כך, מגלה אותו מהכוכב, שואבת ממנו את כוח הספיגה וממתינה לגלקטוס שיכלה אותה ואת עולמה.
סקאאר מגיע לכדור הארץ עם תשוקה יחידה - להרוג את אביו, הענק הירוק. לאחר עימות עם צבא ארצות הברית, ארבעת המופלאים וקבוצת לוחמים שורדים מכוכב סאקאר אותם הביא הענק עמו בשם וורבאונד, הוא מתעמת עם הענק, אם כי גרסה זו של הענק איננה מה שהייתה בסאקאר. לאחר קרב אימתנים שבו מתקן נשק גרעיני עומד לפני פיצוץ, סקאאר מכה באביו ללא כל מאמץ, אך מפסיק את התקפותיו כאשר הוא מגלה שלא מדובר באותו הענק הלוחמני אשר יצר אותו. הוא עוזר לתקן את הקרע שמסכן את המתקן הגרעיני, ומכריז על כדור הארץ כביתו החדש.
ביוגרפיה בדיונית > דוקטור דום והאוונג'רס האפלים

סקאאר נפגש עם ברוס באנר, שהופרד זמנית מישות הענק הירוק על ידי הענק האדום המסתורי. סקאאר אינו מתחרט על רצונו להרוג את אביו, אך לא בצורתו כברוס באנר. האחרון מלמד את סקאאר כיצד ניתן להרוג את הענק, אם אישיותו תשתלט עליו מחדש, אם כי באנר עושה זאת כדי לפקח על סקאאר, ולהרגיע את זעמו. סקאאר מדגים את כוחותיו בקרב עם ג'אגרנוט, שבסופו האחרון מועף לחלל, ובקרבות עם דאקן, וולברין ומונסטון בין היתר.
סקאאר מוכרז כגיבור ונאבק עם הענק האדום, ובאנר מנצל הזדמנות זו כדי לברוח אל הארץ הפראית, מחשש שאישיות הענק תשתלט עליו מחדש. לאחר שבאנר מחושמל על ידי דוקטור דום, הענק הירוק חוזר וסקאאר מתערב בקרב כדי שדום לא יהרוג את הענק במקומו. אולם, דום מביסו ומתברר כי לסקאאר קיימת צורה אנושית. כשדום הורג את הענק, הוא המום לגלות כי מדובר בכפיל אנדרואיד, והענק האמיתי מחלץ את סקאאר כברוס באנר. באנר מנסה להחזיר את סקאאר לצורתו המקורית, אך האחרון מסרב בטענה כי כל חיבתו של באנר נובעת מרגשות אשם על נטישת אשתו. למרות זאת, כשסקאאר חוזר לצורתו המקורית הוא מתחרט על רצונו להרוג את באנר.
במהלך עלילות "נפילת הענקים", "מלחמת-עולם הענקים" ו"הבן האפל", סקאאר מופיע ככוח גיבוי של האוונג'רס כשהענקית האדומה נאבקת בהם, ולוכד את באנר בעזרת ארגון אינטליג'נסיה והגאון הצעיר אמדאוס צ'ו. לאחר מכן, מתגלה כי מעשה זה נוצר מכיוון שאישיות הענק לבסוף התאחדה עם ברוס באנר וזרעה הרס ברחובות, וגרם לסקאאר לחזור לצורה אנושית. כשבאנר נזכר במעשיו של אביו המתעלל כשהוא באישיות הענק, הוא חוזר לצורה אנושית ומתפייס עם בנו. סקאאר יוצא למסע גילוי עצמי יחד עם אביו, הענקית הירוקה, איי בומב והענקית האדומה, לאחר שחש בקרבתו של אחיו, הירו-קאלה.
סקאאר גויס לקבוצת האוונג'רס האפלים של נורמן אוסבורן, ובאחת ממשימותיהם סקאאר מושפל כשהוא מובס על ידי איירון פיסט. לאחר שאוסבורן לכד את קפטן אמריקה, מתגלה כי סקאאר היה סוכן כפול ועבד בשירות הקפטן, והאוונג'רס האפלים מובסים עקב התערבותם של האוונג'רס החדשים, בסיוע של סקאאר והקפטן. לאחר שאביו של סקאאר, כ"דוק גרין", מוצא אותו, הוא מבטל את כוחותיו.
הערות שוליים

↑  Skaar: Son of Hulk #1, August 2008
↑  Skaar: Son of Hulk #9, March 2009
↑  Skaar: Son of Hulk #10, June 2009
↑  Incredible Hulk #601-602
↑  Incredible Hulk #606
↑  Incredible Hulk #607
↑  Incredible Hulk #608
↑  Incredible Hulk #611
↑  New Avengers vol. 2 #18
↑  New Avengers vol. 2 #23
↑  Hulk Vol. 3 #7
סן-דני (ראוניון)

| --- | --- |
סמל סן-דניסמל סן-דני
בית העירייה לשעבר ועמוד הניצחון בעיר
בית העירייה לשעבר ועמוד הניצחון בעיר
 מדינה:  צרפת צרפת
 חבל:  ראוניון ראוניון
 ראש העיר:  Ericka Bareigts
 תאריך ייסוד:  1669
 על שם:  דיוניסיוס הקדוש 
 שטח:  142.79 קמ"ר
 גובה:  23 מטרים
  ‑ הנקודה הגבוהה:  רוש אקריט 
 אוכלוסייה:  ‏
  ‑ בעיר:  154,765 (1 בינואר 2021)
  ‑ צפיפות:  936 נפש לקמ"ר (2011)
 קואורדינטות:  20°52′S 55°28′E﻿ / ﻿20.87°S 55.46°E﻿ / -20.87; 55.46
 אזור זמן:  UTC+04:00
 https://www.saintdenis.re/
  מפת מיקום  מפה מפורטת   (למפת ראוניון מוגדלת) סן-בנואה סן-פייר סן-פול האוקיינוס ההודיסן-דני(למפת ראוניון רגילה) סן-בנואה סן-פייר סן-פול האוקיינוס ההודיסן-דני  he tabBackground:;tabBorder:#aaa;defaultTab:0;
 
סן-דני (בצרפתית: Saint-Denis) היא הבירה האדמיניסטרטיבית של ראוניון, שבאוקיינוס ההודי.
זוהי העיר הגדולה ביותר באי ראוניון, ונכון לשנת 2019 גרו בה 158,810 תושבים, מתוכם 131,557 תושבים חיים בעיר עצמה, והשאר גרים בסנט מארי, עיירה קטנה שהיא פרבר של סן-דני.
סן-דני הוקמה על ידי אטיין רניול בשנת 1669, ובשנת 1738 הוכרזה כבירת ראוניון.
נמל התעופה הקרוב ביותר לעיר הוא נמל התעופה רולאן גארוס, שהוא גם נמל התעופה המרכזי של ראוניון.
נסיך וייטנאם, באו ואנג, הוא יליד ותושב העיר.
בעיר סן-דני שוכנת האוניברסיטה – "האוניברסיטה של האי ראוניון".
ערים תאומות

צרפת מץ, צרפת
צרפת ניס, צרפת
הערות שוליים

↑  Populations légales 2019 − Commune de Saint-Denis (97411) | Insee, www.insee.fr
↑  Accueil, Université de La Réunion (ב־)
| בירות מדינות אפריקה |
| --- | --- | --- |
| מדינות ריבוניות | אוגנדה: קמפלה • אלג'יריה: אלג'יר • אנגולה: לואנדה • אסוואטיני: מבבנה, לובמבה • אריתריאה: אסמרה • אתיופיה: אדיס אבבה • בורונדי: גיטגה • בורקינה פאסו: ואגאדוגו • בוטסואנה: גאבורון • בנין: פורטו נובו • גבון: ליברוויל • גאנה: אקרה • ג'יבוטי: ג'יבוטי • גינאה: קונאקרי • גינאה ביסאו: ביסאו • גינאה המשוונית: מלאבו • גמביה: בנג'ול • דרום אפריקה: קייפטאון, פרטוריה, בלומפונטיין  • דרום סודאן: ג'ובה • הרפובליקה הדמוקרטית של קונגו: קינשאסה • הרפובליקה המרכז אפריקאית: בנגי • הרפובליקה של קונגו: ברזוויל • זימבבואה: הארארה • זמביה: לוסקה • חוף השנהב: יאמוסוקרו, אביג'אן • טוגו: לומה • טנזניה: דודומה, דאר א-סלאם • כף ורדה: פראיה • לוב: טריפולי • ליבריה: מונרוביה • לסוטו: מסרו • מאוריטניה: נואקשוט • מאוריציוס: פור לואי • מאלי: במקו • מדגסקר: אנטננריבו • מוזמביק: מפוטו • מלאווי: לילונגווה • מצרים: קהיר • מרוקו: רבאט • ניז'ר: ניאמיי • ניגריה: אבוג'ה • נמיביה: וינדהוק • סאו טומה ופרינסיפה: סאו טומה • סודאן: ח'רטום • סומליה: מוגדישו • סיישל: ויקטוריה • סיירה לאון: פריטאון • סנגל: דקר • צ'אד: נג'מנה • קומורו: מורוני • קמרון: יאונדה • קניה: ניירובי • רואנדה: קיגאלי • תוניסיה: תוניס |  |
| שטחי חסות | הטריטוריה הבריטית באוקיינוס ההודי: דייגו גרסיה • מיוט: מאמודזו • סהרה המערבית: לעיון • סנט הלנה: ג'יימסטאון • ראוניון: סן-דני |  |
| --- | --- |
בקרת זהויות :  NLI: 987007547798205171  BnF: cb11955600r (data)  GND: 4076959-8  LCCN: n79079313  MusicBrainz: 801d181b-aadf-4a88-bfb8-84987b93735e  NARA: 10038423  SUDOC: 026624060  VIAF: 242097233   WorldCat (עם VIAF): 242097233 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
סן-מרסלין (גבינה)

| --- | --- |

 
 מאכלים
 סוג:  גבינה מחלב פרה, גבינת חווה, גבינה לבנה עם קליפת עובש, גבינה צרפתייה, גבינה חלבית 
 על שם:  סן-מרסלין (גבינה) 
 אזור מוצא:  איזר 
 מוצא:  צרפת 
 מרכיבים עיקריים:  חלב פרה 
 גבינות
 ייצור כולל:  2,700 טונה (נכון ל־2022) 
 תו תקן:  protected geographical indication 
 
גבינת סן-מרסלין (בצרפתית: Saint-marcellin) היא גבינה צרפתית רכה העשויה מחלב פרה. היא נקראת על שם העיירה הקטנה סן-מרסלין (איזר).
ייצור

הגבינה מיוצרת באזור גאוגרפי המקביל לחלק ממחוז דופינה לשעבר (נכלל כיום באזור רון-אלפ). היא בדרך כלל קטנה בגודלה, שוקלת כ-80 גרם (50% שומן), עם מראה חיצוני לבן-שמנתי מנומר.  מידת הרכות שלה עד כדי נוזלת, והיא עולה עם הגיל כאשר החלק החיצוני של הגבינה מקבל גוונים כחולים, ואחר כך צהובים, כל זה תוך שבועיים עד שלושה לאחר הייצור.
הגבינה דומה במרקמה ובטעמה לסן-פליסיאן, גבינה גדולה יותר המיוצרת בחלק אחר של אזור הרון-אלפ.
סן-מרסלין זמינה ב-3 דרגות הבשלה (אפינאז'): sec, crémeux ו-bleu.
כאשר סן-מרסלין מובשלת בברנדי פומאס (Pomace brandy) במשך חודש או יותר, היא נקראת Arômes au Gène de Marc. אם מובשלת ביין לבן, הוא הופך ל-Arômes de Lyon.
הערות שוליים

1 2 3  Masui, Kazuko; Yamada, Tomoko (2004). French Cheeses. Great Britain: Dorling Kindersley. ISBN 1-4053-0666-1.
↑  Fine, Epicerie (10 במרץ 2018). "Epicerie fine, terroirs gourmands - Chartreuse verte et Saint-Marcellin des Prealpes". TV5Monde. נבדק ב-3 באפריל 2018. {{cite news}}:  (עזרה)
סק הנרי

| --- | --- |

הנרי משחק בשנת 2011
 לידה:  27 ביוני 1987 (בן 37) לוס אנג'לס, קליפורניה שבארצות הברית
 עמדה:  גארד
 גובה:  1.93 מטר
 מספר:  22, 20
 מכללה:  נברסקה
 דראפט:  לא נבחר, 2010
 קבוצות כשחקן
 2010–2011 2011–2012 2012–2014 2014 2014–2015 2015 2015–2016 2016 2016–2017 2017–2018 2018–2019   2019-2020   2020  2021-2022   2021-2022:  אקיטה צפון האפינטס בוקנרוס דה לה גואירה א.ז.ס קוסזלין ניו באסקט ברינדיזי אורלנדינה באסקט פיראטס דה קברדילאס סרגוסה באסקט פו אורטז גראבלין דנקירק מכבי אשדוד פינאר קרשיאקה   ניו זילנד ברייקרס   הפועל תל אביב   פינאר קרשיאקה   דיזון
סק הנרי (באנגלית: Sek Henry; נולד ב-27 ביוני 1987) הוא כדורסלן אמריקאי-ג'מייקני המשחק בפינאר קרשיאקה מליגת העל הטורקית.
נעוריו וקריירת הקולג' שלו

הנרי למד בבית ספר בלוס אנג'לס שבקליפורניה. שיחק בליגת המכללות בקבוצת אוניברסיטת נברסקה.
בשנה הראשונה שלו בנברסקה, הנרי שיחק ב-33 משחקים ועם ממוצע של 7.5 נקודות, 3.3 ריבאונדים ו-2.7 אסיסטים לכול משחק.
קריירה מקצועית

ב-2010 התחיל את הקריירה המקצועית שלו בתור שחקן כדורסל בקבוצת אקיטה צפון האפינטס.
בשנת 2012, הנרי חתם עם הקבוצה הפולנית א.ז.ס קוסזלין על חוזה לעונת 13–2012. במהלך העונה, הנרי עזר לקוסזלין להגיע לגמר גביע פולין 2013. ביום 15 באוגוסט 2013, חתם הנרי על חוזה שבו הוא ישחק עוד שנה אחת עם קוסזלין. בעונה השנייה שלו עם קוסזלין, הנרי שיחק 18 משחקים עם ממוצע של 15.7 נקודות ו-4.2 אסיסטים למשחק.
ב-20 ביוני 2014, חתם הנרי על חוזה עם קבוצת ניו באסקט ברינדיזי לעונת 15–2014. עם זאת, ב-21 בנובמבר 2014, הנרי נפרד מברינדיזי וחתם חוזה עם אורלנדינה באסקט למשך שאר העונה, במקום ג'וני פלין שהצטרף במקומו לברינדיזי.
ב-4 באוגוסט 2015, חתם הנרי על חוזה עם הקבוצה הספרדית סרגוסה באסקט לעונת 16–2015. במהלך אותה עונה, הנרי עזר לסרגוסה להגיע לשמינית גמר היורוקאפ.
ב-21 בספטמבר 2016, חתם הנרי על חוזה קצר טווח עם הקבוצה הצרפתית פו אורטז עקב פציעה של יאניק בוקולו. הנרי שיחק 7 משחקים עבור פו אורטז עם ממוצע של 11.2 נקודות ו-2.8 אסיסטים למשחק. ב-3 בנובמבר 2016 נפרד הנרי מאורטז וחתם על חוזה עם גראבלין דנקירק למשך כל העונה.
ב-16 ביולי 2017, חתם הנרי על חוזה עם מכבי אשדוד לעונת 18–2017. ב-29 באוקטובר 2017, הנרי רשם 26 נקודות, וקלע 7 מ-8 מהשדה בניצחון 74–86 על הפועל ירושלים. יומיים לאחר מכן, הנרי נבחר לשחקן הסיבוב הרביעי של הליגה הישראלית, לצד חברו לקבוצה, דייוויד לאורי. בעונה זו נבחר ככדורסלן העונה.
ב-28 ביולי 2018, עזב את ישראל וחתם בפינאר קרשיאקה הטורקית.
חיים אישיים

אביו, ראס מייקל, הוא זמר ג'מייקני.
הערות שוליים

↑  שחקן העונה בליגת ווינר סל: סק הנרי, באתר אשדוד אונליין, 14 ביוני 2018
סשה בורכרט

סשה בורכרט (בגרמנית: Sascha Burchert; נולד ב-30 באוקטובר 1989) הוא כדורגלן גרמני המשחק בעמדת השוער בפ.צ. זנקט פאולי.
קריירה

בקיץ 2002 הצטרף לקבוצת הנוער של הרטה ברלין. בשנת 2008 חתם על חוזהו המקצועני הראשון, וב-17 בספטמבר 2009 ערך את הופעת הבכורה שלו בקבוצה, כשנכנס בדקה ה-21 כמחליפו של השוער הראשון ירוסלאב דרובני במשחק הליגה האירופית נגד ונטספילס. ב-20 בספטמבר 2009 ערך את הופעת הבכורה שלו בבונדסליגה, במשחק נגד המבורג. בורכרט זכה לפרסום שלילי, לאחר שבמשחק אחד בבונדסליגה ספג שני שערים מטווחים ארוכים מאוד לאחר שיצא מחוץ לרחבת השוער על מנת להדוף את הכדור בנגיחה והותיר את השער פנוי לבעיטה מרחוק.
במהלך השנים הבאות נדדה הקבוצה בין הבונדסליגה לבונדסליגה השנייה, ובורכרט קיבל מעט קרדיט ממאמניו ובעיקר שיחק בקבוצה השנייה של המועדון.
ביולי 2015 הושאל בורכרט לוולרנגה מליגת העל הנורווגית, ובדצמבר 2015 שב להרטה ברלין.
ביולי 2016 עבר בהעברה חופשית לגרויטר פירט מהבונדסליגה השנייה, ובעונת 2017/2018 הפך לשוער הראשון של הקבוצה. בתום עונת 2020/2021 העפיל עם הקבוצה לבונדסליגה, אך נשר עמה בחזרה לבונדסליגה השנייה בעונת 2021/22.
בקיץ 2022 חתם בורכרט בפ.צ. זנקט פאולי מהבונדסליגה השנייה. בורכרט שימש שוער משנה לניקולה ואסילי לאורך תקופתו בקבוצה, שעלתה לבונדסליגה בתום עונת 2023/24, ובשתי עונותיו הראשונות בקבוצה לא ערך כלל הופעות ליגה.
הערות שוליים

↑  "Sascha Burchert" (בגרמנית). HerthaBSC.de. נבדק ב-12 בפברואר 2011. {{cite web}}:  (עזרה)
↑  "One Goalkeeper's Bad Day". Bundesliga. 23 באוגוסט 2013. נבדק ב-29 בספטמבר 2017. {{cite web}}:  (עזרה)
↑  "Bayern Mun 1 0 Hertha BSC". BBC Sport. 25 באפריל 2015. נבדק ב-25 באפריל 2015. {{cite news}}:  (עזרה)
סשה אליסון

| --- | --- |
אין תמונה חופשית
 לידה:  22 במאי 1952 (בן 72) 
 מדינה:  ארצות הברית 
 פרסים והוקרה:  פרס למדא לספרות (1991) 
 
סשה אליסון (באנגלית: Sasha Alyson;‏ נולד ב-22 במאי 1952) הוא איש עסקים וסופר אמריקאי שקיבל מספר פרסים בתחום הספרות ויזמות.
ביוגרפיה

סשה אליסון גדל בעיירה בראה באוהיו. הוא לא אהב ספרים עד שהגיע לספר "חתול תעלול". בגיל 16 הוא היה בין יוזמי עיתון מחתרתי בבית הספר בו תוארו נושאים כמו מלחמת וייטנאם, גזענות וזכויות סטודנטים. לאחר סיום בית הספר הוא לא המשיך ללימודי קולג' ועסק בעבודות מזדמנות.
בשנת 1980 בהיותו להתגורר בבוסטון אליסון הקים הוצאה לאור Alyson Publications. תחילה הוא הוציא ספרים בנושאים שונים לרבות ספר "Young, Gay and Proud" וספר על וייטנאם Health Care for the People: Studies from Vietnam. עד מהרה הוא הבין שלהצלחת העסק צריך להתרכז בנושא ספציפי והחליט לרכז את פעילות הוצאה לאור סביב נושאים קשורים ללהט"ב.
בשנת 1988 הוצאה לאור הוציאה ספר You Can Do Something About AIDS. מהדורה ראשונה של 100 אלף העתקים נמכרה תוך 10 ימים. בסך הכול ספר זה נמכר בכ-1.5 מיליון העתקים. על ספר זה סשה אליסון קיבל פרס למבדה עבור "שרות הוצאה לאור".
בשנת 1990 אליסון הקים סדרה Alyson Wonderland המיועדת לילדים. הוא בעצמו כתב מספר ספרים לסדרה לרבות The Duke Who Outlawed Jelly Beans ‏ (1991). ספר זה זכה ב"פרס למבדה". לאור התוכן הוא נאסר להפצה במספר סיפריות.
בשנת 1992 Alyson Publications הגיע לרמת מכירות של כמיליון דולר בשנה. בשנת 1994 אליסון קיבל פרס "עסק קטן של השנה" ממועצת העסקים של בוסטון. בשנת 1995 אליסון החליט למכור את העסק ולפנות לתחום אחר.
בשנת 1995 אליסון הקים סוכנות נסיעות Alyson Adventures שהתמחה בארגון נסיעות לקהילת להט"ב. העסק פעל עד לשנת 2002 ונמכר.
בעקבות עסקי התיירות אליסון הגיע לדרום מזרח אסיה. הוא החליט לעבור להתגורר ללאוס ולהקים פרויקט Big Brother Mouse שמטרתו ללמד לקרוא ולהפיץ ספרים לאזורים נידחים של המדינה. בהשראת יצירות של  דוקטור סוס אליסון כתב מספר ספרים. ספרים אלו תורגמו לשפות מקומיות בקמפוצ'יאה ומזרח טימור.
הערות שוליים

↑  https://www.ala.org/advocacy/bbooks/frequentlychallengedbooks/decade1999
↑  https://www.nytimes.com/1992/07/06/business/the-media-business-big-publishers-profit-as-gay-literature-thrives.html
| --- | --- |
בקרת זהויות :  NLI: 987007412087005171  ISNI: 0000 0003 8352 1436  LCCN: n87816524  NKC: xx0221748  NTA: 072130636  VIAF: 269963276   WorldCat (עם VIAF): 269963276
סשה בואי

סשה בואי (בצרפתית: Sacha Boey; נולד ב-13 בספטמבר 2000 במונטריי שבצרפת) הוא כדורגלן צרפתי המשחק בעמדת המגן הימני בקבוצת באיירן מינכן מליגת העל הגרמנית .